Maallikko ei saa irrottaa eikä kiinnittää valaisinpistorasiaa.
Sähkötyöt, jotka eivät edellytä erillistä oikeutta, on esitetty sähköturvallisuuslaissa (STL 1135/2016 56 §).  Tällaisia mm. kiinteistöjen sähköasennuksiin kohdistuvia töitä ovat enintään 250 voltin nimellisjännitteisten asennusrasioiden peitekansien irrotus ja kiinnitys, yksivaiheisten pistotulppien, liitosjohtojen, jatkojohtojen ja sisustusvalaisimien asennus-, korjaus- ja huoltotyöt sekä näihin rinnastettavat työt. Kiinteän asennuksen pistorasiaan verrattavan valaisinpistorasian irrotus/kiinnitys ei kuulu lain ns. maallikkotöihin.